ต้นอ่อนต้นนี้ อาจยังดูไม่ค่อยน่าสนใจ
แต่มันจะเติบโตขึ้นเป็นพืชชนิดหนึ่ง ที่มีชื่อเสียงมากที่สุดในประวัติศาสตร์มนุษย์
กัญชา
มันคือยาเสพติดผิดกฎหมาย ที่ได้รับความนิยมที่สุดในโลก
แพร่หลายกว่ายาเสพติดชนิดอื่นทุกชนิดรวมกัน
กัญชาในวันนี้เป็นผลิตภัณฑ์ที่ถูกตัดแต่งมามาก
แวววาวไปด้วยยางไม้เหนียว ที่ออกฤทธิ์ต่อจิตประสาท
นี่ไม่ใช่กัญชาของแม่คุณ
นี่สิ ดูเหมือนกัญชาของแม่คุณมากกว่า
สุดยอดสายพันธุ์จากนิตยสารไฮไทมส์ฉบับปี 1977
ทุกวันนี้ยิ่งแรงกว่าเดิมมาก
กัญชาที่ยึดได้มีความแรงมากกว่าที่เคยยึดได้
กลางยุค 1990 มากถึงสามเท่า
เมื่อรัฐบาลสหรัฐฯ เริ่มเฝ้าสังเกตการณ์
และกระแสแบบเดียวกัน ก็สังเกตเห็นได้ในประเทศอื่นๆ
เช่น เนเธอแลนด์ สหราชอาณาจักร และอิตาลี
ต้นกัญชายังมีขนาดเล็กลงและโตเร็วขึ้นอีกด้วย
และมีหลายร้อยสายพันธุ์ ที่ให้รสชาติและความเมาแตกต่างกัน
แต่สินค้าที่ไม่ถูกควบคุมที่มีการเปลี่ยนแปลง พันธุกรรมอย่างรวดเร็วนั้นหมายความว่า
หลายๆ คนไม่รู้ว่าพวกเขากำลังซื้ออะไรกันแน่
และมันมีผลต่อสุขภาพซึ่งเราเพิ่งจะเริ่มเข้าใจ
เป็นเวลานับพันปีที่กัญชาถูกมองว่า เป็นของลึกลับ ต้องห้าม
และถึงขั้นผิดศีลธรรมเลยทีเดียว
แต่ปัจจุบันมนุษย์ได้เรียนรู้วิธีการตัดแต่งพันธุ์มัน
สรุปว่ามนุษย์ทำอะไรกับพืชชนิดนี้กันแน่
แล้วมันมีความหมายยังไงกับคนที่ใช้มัน
กัญชาคือยาเสพติดที่ทำให้จิตใจมึนเมาว้าวุ่น
กัญชาอาจเป็นยาเสพติด ที่อันตรายที่สุดในสหรัฐฯ เลยก็ได้
เอาน่า ดูดทีเดียวไม่เป็นไรหรอก
ที่ได้ยินมาไม่ใช่นะ
ยาอ่อนๆ สมัยก่อนที่ทุกคนใช้...
เดี๋ยวนี้มันแรงกว่าที่เคย
สักวันหนึ่ง พวกเขาจะต้องแก้ไขกฎหมายงี่เง่า
แล้วการพกหญ้าในกระเป๋า จะเป็นเรื่องถูกกฎหมาย
เหมือนการมีเบียร์ติดตู้เย็น
(ไขประเด็น กัญชา)
นี่คือยางไม้ที่ออกฤทธิ์ต่อจิตประสาท อายุ 2,700 ปี จากต้นกัญชา
พบในป่าช้าในเอเชียกลาง
และมันคือหลักฐานที่เก่าแก่ที่สุดว่า กัญชาถูกใช้เป็นยาเสพติด
กัญชาคือพืชปลูก
เป็นพืชชนิดหนึ่ง ที่เราพัฒนาร่วมกับมันมาเป็นเวลานาน
และการพูดว่าพัฒนาร่วมกัน ก็คือการพูดว่าคุณเปลี่ยนแปลงมัน
และเป็นไปได้ว่ามันก็เปลี่ยนแปลงคุณเช่นกัน
ในขณะที่มนุษย์แพร่พันธุ์ออกไปข้ามทวีป กัญชาก็เช่นกัน
แต่ในอากาศที่หนาวเย็นกว่า พืชที่มีความแตกต่างออกไปก็เกิดขึ้น "กัญชง"
มันไม่ทำให้คุณเมา แต่มันมีค่าพอๆ กันเพราะเหตุผลอื่น...
(กัญชงเพื่อชัยชนะ ปี 1942)
นานมาแล้ว เมื่อครั้งที่วิหารกรีกเก่าแก่เหล่านี้ยังใหม่
กัญชงก็รับใช้มนุษย์มาช้านานแล้ว
กัญชงถูกนำไปผลิตเสื้อผ้า เชือก
ใบเรือ กระดาษ อาหาร เชื้อเพลิง และวัสดุก่อสร้าง
การปลูกกัญชงจำเป็นมากในอเมริกายุคแรกๆ
จนเมืองต่างๆ ทั่วประเทศตั้งชื่อตามมัน
นี่คือต้นกัญชาที่ชาวยุโรป และชาวอเมริกาเหนือส่วนใหญ่รู้จัก
แต่ในอากาศที่อุ่นกว่า พวกเขามีต้นกัญชาที่ออกฤทธิ์ต่อจิตประสาท
มันแผ่ขยายสู่ตะวันออกกลาง
ที่ที่กัญชาเหนียวข้น ซึ่งทำมาจากยางไม้ของต้นกัญชา
กลายเป็นของมึนเมากินได้ยอดนิยม
จากที่นั่น มันขยายสู่อินเดีย ซึ่งกลายเป็นน้ำดื่มศักดิทธิ์
จากนั้นเข้าสู่แอฟริกา ซึ่งถูกใช้เป็นยารักษาโรค
และใช้เพิ่มความกล้าหาญก่อนออกรบ
จากนั้นพ่อค้าทาสข้ามมหาสมุทรแอตแลนติก ก็นำมันเข้าสู่ทวีปอเมริกา
และสิ่งที่เคยเป็นพืชต้นเดียวกัน
สายพันธุ์หนึ่งถูกเลือกไปใช้ เพราะเส้นใยที่ยาวและแข็งแรง
และอีกสายพันธุ์ถูกเลือกไปใช้ เพราะสารออกฤทธิ์ต่อจิตประสาท
ในปี 1753 คาร์ล ลินเนียส
นักพฤษศาสตร์ชาวสวีเดนผู้คิดค้น ระบบการจัดจำแนกสิ่งมีชีวิตยุคใหม่
ตั้งชื่อพืชชนิดนี้ว่าแคนนาบิส ซาติวา
พืชเหล่านี้ต้นสูงและมีใบบาง
ต่อมา มีการพบอีกชนิด บนภูเขาที่อากาศเย็นในอินเดีย
ซึ่งมีใบสีเข้มกว่า หนากว่า มันถูกตั้งชื่อว่าแคนนาบิส อินดิกา
จากนั้นก็มีเจ้าต้นเล็กนี่อีก แคนนาบิส รูเดอราลิส
พืชต้นเล็กที่พบได้ในรัสเซีย
ลินเนียสสังเกตเห็นว่าต้นกัญชาเหล่านี้ มีบางอย่างไม่ปกติ
ในขณะที่พืชส่วนใหญ่จะมีดอก ซึ่งจะมีทั้งเพศชายและเพศหญิง
แต่พืชตระกูลกัญชาบางต้นก็ผลิตแต่เมล็ด และบางต้นก็ผลิตแต่เรณู
พูดอีกอย่างก็คือมันเป็นเพศชายหรือหญิงเท่านั้น
ลินเนียสแยกต้นที่เป็นเพศเมียบางต้น ออกมาที่ขอบหน้าต่างของเขา
และตื่นเต้นมากกับสิ่งที่เกิดขึ้นต่อจากนั้น
มันคือภาพที่งดงามและน่าชื่นชมอย่างแท้จริง
ที่ได้เห็นเพศเมียซึ่งไม่ถูกปฏิสนธิเจริญงอกงาม
เมื่อก่อนหน้านี้เป็นเวลานาน ที่มันจะระเบิดตัวเองอย่างสูญเปล่า
เพื่อเข้าสู่เรณูของเพศผู้
โอ้โฮ เขาชอบกัญชามากเลยนะเนี่ย...
เพราะต้นกัญชาเพศเมียผลิตดอกขนาดใหญ่กว่า ที่ออกฤทธิ์ต่อจิตประสาท
มันจึงทำให้คุณเมาได้ดีกว่ามาก
ดอกมียางไม้อยู่มากที่สุด มีน้ำมันมากที่สุด
ใบและลำต้นก็มีสารออกฤทธิ์ ต่อจิตประสาทอยู่บ้าง แต่ไม่มากขนาดนั้น
สารเคมีหลักที่ออกฤทธิ์ต่อจิตประสาท มีชื่อว่าทีเอชซี หรือเตตราไฮโดรแคนนาบินอล
สารเคมีที่มีผลสำคัญตัวที่สองคือ แคนนาบิไดออลหรือซีบีดี
ซึ่งช่วยคลายกังวล
แต่กัญชามีส่วนผสมมากกว่า 100 ชนิด ที่มีผลต่อร่างกายมนุษย์
เรียกว่าแคนนาบินอยด์
เมื่อสองสามทศวรรษที่แล้ว นักวิจัยค้นพบว่า
เราก็ผลิตสารเคมีแบบเดียวกันนี้ ออกมาเองจำนวนมาก
และมีปลายประสาทรับมัน กระจายอยู่ทั่วร่างกายเรา
มันเกี่ยวข้องกับกฎหมายควบคุมอาหาร...
(คาร์ล ฮาร์ต นักประสาทวิทยา มหาวิทยาลัยโคลอมเบีย)
...มันเกี่ยวข้องกับการรับรู้
มันเกี่ยวข้องกับ การเคลื่อนไหวของกล้ามเนื้อมัดเล็ก
ทุกส่วนเลยครับ
ระบบเอ็นโดแคนนาบินอยด์ ปรากฏในสัตว์ทุกชนิดยกเว้นแมลง
เรายังคงไม่เข้าใจถ่องแท้ว่าทำไมจึงมีอยู่
แต่มีหลักฐานว่ามันมีบทบาทสำคัญด้านวิวัฒนาการ
ในการควบคุมความอยากอาหาร ช่วยให้เราลืมและลดความเครียด
และมันอาจเป็นสารเคมีที่อยู่เบื้องหลัง ความสนุกตื่นเต้นที่คุณรู้สึกหลังออกกำลังกาย
แต่ต้นกัญชาไม่ได้มีแค่แคนนาบินอยด์ มันมีส่วนผสมมีฤทธิ์อยู่มากกว่า 400 ตัว
ที่ทำให้ต้นไม้แต่ละต้น มีโครงสร้างทางเคมีที่ไม่ซ้ำใคร
(ไคล์ คุชแมน ผู้เพาะปลูกกัญชา)
อ้าว สวัสดี ไพน์แอปเปิล โอจีส์
คิดซะว่ามันเหมือนกราฟฟิกอีคิวบนสเตริโอ
ลองคิดดูว่ากราฟฟิกอีคิวนั้น มีหน้าปัดอยู่บนนั้นมากกว่า 400 อัน ทีเอชซี แคนนาบิไดออล ซีบีจี ซีบีเอ็น
สารพวกนี้หลายตัวออกฤทธิ์ต่อจิตประสาท
แคนนาบินอยด์หลายตัวก็ไม่ออกฤทธิ์ต่อจิตประสาท
จริงๆ แล้วเทอร์พีนคือโมเลกุลกลิ่นหอม
ฟลาโวนอยด์คือโมเลกุลที่มีรสชาติ
และทั้งหมดนี้ถูกไกล่เกลี่ย...
โดยโครงสร้างของแคนนาบินอยด์ เราเรียกมันอย่างนั้น
สายพันธุ์ยอดนิยม ดีเซลเปรี้ยว มีรสชาติเผ็ดร้อน
จากสารแคริโอฟิลลีน
ซึ่งพบได้ในพริกไทยดำ
กานพลู
และอบเชยเช่นกัน
ในขณะที่ซูเปอร์ เลมอน เฮซ ประกอบด้วยไลโมนีน องค์ประกอบหลักของเปลือกผลซิตรัส
ด้วยการเลือกการผสมผสานกัน ของแคนนาบินอยด์ที่เหมาะสม...
จากต้นไม้หลากหลายรุ่น
ผู้เพาะปลูกก็สามารถสร้างสรรค์สินค้า ที่มีตราสินค้าเจ๋งๆ ได้
เช่น สายพันธุ์ชื่อดัง ในภาพยนตร์เรื่องไพน์แอปเปิล เอ็กซเพรส
อันนี้เหมือนพันธุ์บลูออยสเตอร์ ผสมกับพันธุ์อัฟกันคุชที่ฉันมี
และพวกมันมีลูกกันหนึ่งต้น
และระหว่างนั้น เจ้าบ้านอร์เธิร์นไลต์สที่ฉันมี
กับซูเปอร์เรด เอสเพรสโซ สโนว์เฟลกเจอกัน และมีลูกหนึ่งต้น
และด้วยปาฏิหาริย์บางอย่าง เด็กสองต้นนั้นมาเจอกันและได้เสียกัน
มันบ้ามาก...
พวกมันออกลูก
มันอาจฟังดูไม่เป็นวิทยาศาสตร์เท่าไหร่
แต่จริงๆ แล้วมันเป็นแบบนั้นครับ
ปัจจุบัน ไพน์แอปเปิล เอ็กซเพรส
คือหนึ่งในกัญชาหลายร้อยสายพันธุ์ ที่มีเอกลักษณ์ในท้องตลาด
บางสายพันธุ์ก็มีการโฆษณาว่า มีทีเอชซีมากถึง 25 เปอร์เซ็นต์
การเปลี่ยนแปลงทางวิวัฒนาการที่ยิ่งใหญ่นั้น เกิดขึ้นเพราะสิ่งหนึ่ง
สงครามยาเสพติดของอเมริกา
กัญชาคือวัชพืชและแพร่พันธุ์ราวกับ หญ้าข้าวปล้องนกทันทีที่มันแก่กล้า
เพื่อให้ต่อสู้และปราบศัตรูตัวนี้ได้
เราจำเป็นต้องใช้ การโจมตีรูปแบบใหม่อย่างสุดกำลัง
แต่เราต้องมุ่งเน้นที่องค์กร
และคนที่ให้เงินสนับสนุนพวกมัน
คนที่ก่อตั้งมัน
และเราต้องหยุดมันให้ได้
ส่วนใหญ่ในช่วงศตวรรษที่ 20
กัญชาที่ใช้เสพในสหรัฐฯ ส่วนใหญ่มาจากเม็กซิโก
มันเป็นสิ่งที่เลวร้ายมาก
กัญชาส่วนใหญ่จะมาเป็นใบ...
(มาร์ค ไคลน์แมน อาจารย์วิชานโยบายสาธารณะ เอ็นวายยู)
มีเป็นดอกบ้างถ้าผู้ค้ารู้สึกอารมณ์ดี
บ่อยครั้งที่เป็นเมล็ดเสียหายถ้าผู้ค้าอารมณ์ไม่ดี
และแน่นอน เท่ากับคุณจ่ายเงินซื้อขยะมา
ปัจจุบันผู้เพาะปลูกส่วนใหญ่ จะขายดอก หรือต้นอ่อน
แต่ผู้เพาะปลูกชาวเม็กซิกันจะขายทั้งต้น ใบ เมล็ด ลำต้น และทั้งหมด
และผลที่ได้คือสินค้าที่น่าจะมีสารทีเอชซี เฉลี่ยราวๆ สามเปอร์เซ็นต์ของน้ำหนัก
เพื่อยับยั้งไม่ให้กัญชาหลั่งไหลข้ามชายแดนมา
สหรัฐฯ จึงเริ่มจ่ายเงินให้เม็กซิโก
ใช้ยาฆ่าวัชพืชพ่นทุ่งกัญชาของพวกเขาในปี 1975
คนอเมริกันจึงเริ่มปลูกกัญชาเองมากขึ้น
แต่กัญชาปลูกได้แค่ในรัฐ ที่มีแสงแดดอย่างแคลิฟอร์เนีย
เพราะต้นกัญชาแบบเดียวที่เรามี คือแคนนาบิส ซาติวา
เหตุการณ์นั้นเปลี่ยนไปในปลายทศวรรษที่ 1970
เมื่อคนอเมริกันเอาต้นแคนนาบิส อินดิกา ต้นเล็กกว่าที่ทนต่ออากาศหนาวเย็นได้กลับมา
จากเทือกเขาฮินดูกูช
แล้วเราก็คิดพันธุ์ผสมขึ้นมา
การผสมข้ามพันธุ์ของอินดิกาที่ทนต่อน้ำค้างแข็ง กับต้นซาติวาที่มีอยู่แล้ว
ทำให้ต้นแคนนาบิสเติบโตได้ทุกรัฐในอเมริกา
และเมื่อรัฐบาลเรแกนเริ่มใช้เครื่องบินสอดแนม
เพื่อค้นหาไร่กัญชาจากบนท้องฟ้า
ต้นอินดิกาที่มีขนาดเล็กกว่า ทำให้ผู้เพาะปลูก ซ่อนต้นไม้ของพวกเขาไว้ในที่ร่มได้
และยังจำแคนนาบิส รูเดอราลิสได้ไหม
การผสมพันธุ์กับมันทำให้ระยะเวลาออกดอกสั้นลง
ต้นไม้ก็จะแตกหน่อได้เร็วขึ้น
และตอนนี้พันธุ์ผสมเหล่านี้ ก็สามารถปลูกในร่มได้แล้ว
และไม่ต้องปลูกนานถึง 12 สัปดาห์
และมันไม่ได้สูงถึงแปด สิบ หรือ 12 ฟุต
แต่การแปลงพันธุ์ครั้งสำคัญที่สุดของต้นไม้นี้
คือการค้นพบวิธีเพาะพันธุ์แบบโบราณอีกครั้ง
อ้างอิงจากปรากฏการณ์เดียวกับที่คาร์ล ลินเนียส เฝ้าสังเกตที่ขอบหน้าต่างของเขา
ปรากฏว่าขั้นตอนนั้นทำให้ดอกไม้มียางไม้ ที่ออกฤทธิ์ต่อจิตประสาทไหลซึมออกมา
วันหนึ่งมีคนบอกผมว่า
"นี่ มีกัญชาแบบใหม่แล้วนะ ชื่อเซนซี"
เซนซีมิลลา มันคือภาษาสเปนแปลว่าไร้เมล็ด
เมื่อต้นเพศเมียผสมเกสร
การผลิตทีเอชซีของมันจะช้าลง เพื่อผลิตเมล็ดออกมา
แต่ถ้าคุณแยกต้นเพศเมียออกจากต้นเพศผู้
มันจะไม่ได้ผสมเกสร ไม่ผลิตเมล็ด
และการผลิตทีเอชซีของมันจะไม่ช้าลงเลย
มันคือขั้นตอนการผลิต
ต้นกัญชาเพศเมีย ที่ไม่มีความสุขทางเพศจำนวนมากนั่นเอง
และการตัดบางส่วนจากต้นเพศเมียเหล่านั้น
ผู้เพาะปลูกสามารถสำเนาต้นไม้รุ่นใหม่ จากต้นที่มีพันธุกรรมเดียวกันได้ทันที
ข้ามขั้นตอนผสมเกสรไปได้เลย
น่าเสียดายที่ต้นไม้พวกนี้จะไม่มีวันได้มีเซ็กส์เลย
มันจึงผลิตยางไม้ออกมามากขึ้นเรื่อยๆ
พยายามจะดึงดูดเรณูพวกนั้น เพื่อที่มันจะได้ออกเมล็ด
และถ้าคุณลองคิดดูให้ดี ต้นกัญชายุคใหม่
ที่เพาะพันธุ์ให้มีแต่ดอกแบบนั้น
เป็นตัวประหลาดทางพฤกษศาสตร์จริงๆ
และดอกก็ใหญ่มาก
ไม่สมสัดส่วนกับตัวต้นไม้เลย
มันพิลึกจริงๆ ครับ
สารทีเอชซีโดยเฉลี่ยของเซนซีมิลลา
สูงกว่าต้นกัญชาทั่วไปหลายเท่าตัว
แต่สารทีเอชซีของทั้งสองสายพันธุ์ไม่ได้ เปลี่ยนแปลงมากนักในสองสามทศวรรษที่ผ่านมา
กัญชาโดยเฉลี่ยมีความแรงมากขึ้น...
(ซินเซมิลลาแบ่งส่วน)
...เพราะคนอเมริกัน เริ่มซื้อแบบที่แรงมากขึ้นมาก
แต่มันส่งผลให้เกิดการเปลี่ยนแปลงอีกอย่าง
ทีเอชซี ส่วนผสมที่ออกฤทธิ์ต่อจิตประสาท และซีบีดี ที่ทำให้ผ่อนคลาย มีความเชื่อมโยงกัน
ยิ่งมีทีเอชซีในต้นกัญชามาก ยิ่งมีซีบีดีน้อย
แม้แต่ในทศวรรษที่ 1990...
อัตราส่วนของทีเอชซีและซีบีดีในต้นกัญชา ก็อยู่ที่ราวๆ 11 ต่อหนึ่ง
วันนี้ เชื่อไหม ผ่านมาเกือบ 30 ปีแล้ว
อัตราส่วนของทีเอชซีและซีบีดีอยู่ที่ 250 ต่อหนึ่ง
คุณจึงได้สิ่งที่มีทีเอชซีมากขึ้นเรื่อยๆ และมีซีบีดีน้อยลงเรื่อยๆ
มันจะมีอัตราคนสติแตกสูงขึ้นอีกครับ
และดูเหมือนจะเป็นเรื่องจริง
พวกเขาเสี่ยงต่อการมีความวิตกกังวลมากขึ้น หวาดระแวงมากขึ้น
บางทีอาจคิดว่าพวกเขากำลังเสียสติ
นั่นคือปัญหาใหญ่ที่ผมกังวล
เวลาคนที่ขาดความทนทานใช้กัญชาที่มีทีเอซีสูงๆ
ร้านขายกัญชาถูกกฎหมายจะติดป้าย
บอกระดับทีเอชซีและซีบีดีของสายพันธุ์ต่างๆ
พร้อมคำอธิบายสำคัญอื่นๆ อีกเล็กน้อย
มีเพียงปัญหาเดียวเท่านั้น
คำที่เราใช้แบ่งประเภทพืชชนิดนี้ จริงๆ แล้วไม่มีความหมายอะไรเลย
ถ้าคุณซื้อกัญชา
คุณจะคุ้นเคยกับชื่อเหล่านี้...
(ซาติวา อินดิกา)
อินดิกาหรือซาติวา
อินดิกาและซาติวา
อินดิกากับซาติวา
อินดิกาและซาติวา
ผมเรียกมันว่า
"กัญชากลางวัน" และ "กัญชากลางคืน"
คู่หูซาติวา อินดิกา คือมาตรฐานของการขายกัญชาส่วนใหญ่
ซาติวาให้ความรู้สึกเมาอย่างมีพลัง...
(ซาติวา)
ในขณะที่อินดิกาให้ความรู้สึกเมาอย่างเฉื่อยชา
(อินดิกา)
แต่หลายอย่างที่เราคิดเกี่ยวกับสิ่งเหล่านี้
เป็นแค่เรื่องโกหก
เพราะการผสมข้ามพันธุ์อย่างกว้างขวาง หน้าตาของต้นไม้ทุกวันนี้
จึงไม่เกี่ยวข้องกับความรู้สึกที่มันให้เลย
เมื่อก่อนจะบอกด้วยตาเปล่าได้ง่ายมาก
และแบบที่มีใบแผ่กว้างคืออินดิกา
และแบบที่ใบบางคือซาติวา
แต่ตอนนี้ เพราะมันถูกผสมข้ามสายพันธุ์เยอะมาก
คุณอาจจะได้ต้นที่มีใบแผ่กว้าง
แต่ให้ความรู้สึกแบบซาติวาก็ได้
และเราทดสอบพันธุกรรม ของอินดิกาหรือซาติวาไม่ได้
เพราะไม่มีตัวอย่างทางพันธุกรรม ของอินดิกาหรือซาติวาพันธุ์แท้เลย
และเราไม่แน่ใจด้วยว่าเคยมีไหม
เวลาคุณเห็นคนติดป้าย ซาติวา 70 เปอร์เซ็นต์ อินดิกา 70 เปอร์เซ็นต์
มันคือความคิดส่วนตัว 100 เปอร์เซ็นต์
วัดด้วยการให้ใครสักคนสูบมัน
และตัดสินว่าพวกเขา ได้ความรู้สึกของอินดิกาหรือซาติวาจากมัน
อินดิกาเด่นกว่ากับพันธุ์ผสมของอินดิกากับซาติวา
ฟังดูมีหลักการและเป็นวิทยาศาสตร์มาก แม้มันจะไร้สาระล้วนๆ ก็ตาม
คนเราพูดกันอย่างนั้น
ผมคิดว่าเราจะมองย้อนกลับมายุคนี้
และขำฮิปสเตอร์พวกนั้นในร้านกัญชาถูกกฎหมาย
ที่ขายซาติวากับอินดิกาให้เรา
และบอกเราว่ามันให้ผลยังไง และเรื่องปลอมๆ ทั้งหลายแหล่นี้
ผมว่าเราคงจะขำมัน
แม้ตราซาติวา อินดิกาจะไร้ความหมาย
คุณคงคิดว่าอย่างน้อยชื่อของสายพันธุ์ ต้องมีความหมายบ้าง
เวลาคุณซื้อไวน์จากชื่อ
คุณคาดหวังผลิตภัณฑ์ ที่พันธุกรรมเสมอต้นเสมอปลาย
จะขายเมอร์โลเป็นกาแบร์เนไม่ได้
นั่นก็เพราะรัฐบาลควบคุมมัน
แต่กับสายพันธุ์ของต้นกัญชานั้นไม่ควบคุม
คนไม่รู้หรอกครับว่าพวกเขากำลังสูบอะไรอยู่
ชื่อสายพันธุ์เชื่อถือไม่ได้เลย
คุณจะเรียกอะไรว่าเพอร์เพิล เออร์เคิลก็ได้
การปรับปรุงการติดป้ายให้ดีขึ้นนั้น เป็นเรื่องสำคัญเป็นพิเศษ
เพราะเราไม่รู้เลยว่าหน่วยวัดมาตรฐาน ของกัญชาเป็นยังไง
เราไม่มีการเทียบกัญชากับเครื่องดื่มหนึ่งแก้ว
และเราจำเป็นต้องวัดให้ได้
เพื่อที่คนเราจะได้เริ่มคิดถึงมันอย่างจริงจังว่า
"ฉันอยากเมาแค่ไหนนะ
ฉันอยากเมาสักหนึ่งสูบ หรือสองสูบ หรือสามสูบนะ"
แต่จะเข้าใจไม่ได้เลย จนกว่าเราจะสร้างมาตรฐานการสูบได้
แต่การสร้างมาตรฐานการสูบ ต้องมีก้าวแรกที่สำคัญมาก
กัญชาที่ควบคุมอย่างถูกกฎหมาย
หลายประเทศทั่วโลก เริ่มผ่อนปรนกฎหมายเกี่ยวกับกัญชาแล้ว
และนั่นอาจหมายถึงการติดป้ายที่แม่นยำได้มากขึ้น
(ฝรั่งเศส ปี 2017)
ในเนเธอร์แลนด์ ที่ที่การผลิตกัญชา เพื่อการแพทย์เป็นเรื่องถูกกฎหมาย
บริษัทแห่งหนึ่งชื่อเบโดรแคน
ทดสอบโครงสร้างแคนนาบินอยด์
ของผลิตภัณฑ์ของพวกเขาอย่างใกล้ชิด เพื่อให้มีความคงที่จริง
และพวกเขาล้มเลิกชื่อสายพันธุ์ฮิปปี้ต่างๆ
เพื่อให้มีชื่อที่เป็นทางการมากขึ้น เช่น เบติกา และเบโดรบินอล
เมื่อนักวิจัยทดสอบมัน
โครงสร้างทางเคมีของมัน มีความเสมอต้นเสมอปลายสูงมาก
แต่ตัวอย่างของไวต์วิโดว์และแอมนิเชีย ที่ซื้อมาจากร้านในอัมสเตอร์ดัมคนละร้าน
กลับกระจัดกระจายไปทั่ว
หากตลาดกัญชาถูกกฎหมายเติบโต เราอาจเห็นความคงที่นั้นมากขึ้น
บริษัทแม่ของเบโดรแคน คาโนพี โกรท
มีการลงทุนเป็นข่าวดังและเป็นประวัติศาสตร์
ผู้ลงทุนคือบริษัทแอลกอฮอล์ใหญ่ คอนสเตลเลชัน แบรนดส์
คุณอาจไม่เคยได้ยินชื่อนี้มาก่อน
แต่คุณอาจเคยได้ยิน ชื่อผลิตภัณฑ์บางอย่างของพวกเขา
นั่นทำให้เกิดคำถาม
โคโรนาของกัญชาหน้าตาเป็นยังไง
อันนั้นขึ้นอยู่กับตลาด
คาดการณ์ว่า ในตลาดกัญชาถูกกฎหมายของโคโลราโด
ผู้ที่ใช้เกือบทุกวันหรือทุกวัน คือส่วนแบ่งอุปสงค์ที่ใหญ่ที่สุด
เกือบ 67 เปอร์เซ็นต์
และเปอร์เซ็นต์ของผู้ใช้ที่บริโภคมันอย่างหนัก
ก็เพิ่มขึ้นเรื่อยๆ ในสหรัฐฯ
มันจะถูกกระตุ้นด้วยกำไร
ถ้าสินค้าส่วนใหญ่ของพวกเขา ถูกขายให้กับผู้ที่ใช้ประจำและใช้หนัก
พวกเขาก็จะทำการตลาดกับคนพวกนั้น
และพวกเขาจะพยายามอย่างหนัก
ในการพัฒนาผู้ใช้ประจำและใช้หนักรายใหม่
แต่ตราบใดที่มีใครบางคนที่ได้ผลกำไร
ที่มาจากการใช้ยาในทางที่ผิด
พวกเขาก็จะส่งเสริมการใช้ยาในทางที่ผิด
เข้าใจได้ไม่ยาก
(ความเข้มข้นของตัวอย่างของปปส.)
เพราะผู้ใช้หนักมีความทนทานมากกว่า และต้องการเมากว่าเดิมอย่างต่อเนื่อง
พวกเขายังกระตุ้นความต้องการเฉลี่ย ของผลิตภัณฑ์ที่มีฤทธิ์สูงด้วย
คนรุ่นผมทุกคนที่ผมรู้จัก ที่ยังสูบอยู่ บ่นกันหมด
ทำไมถึงหาแบบเมาเคลิ้มไม่ได้แล้ว
และคำตอบคือคนที่อยากได้แบบเมาเคลิ้ม...
ซื้อไม่มากพอ
ปัจจุบันร้านค้าถูกกฎหมายขายแบบกินได้ บ้องไฟฟ้า และแบบสารสกัด
บางอย่างมีความเข้มข้นของทีเอชซี เกือบ 100 เปอร์เซ็นต์
แต่เดี๋ยวนี้คุณก็สามารถซื้อผลิตภัณฑ์เหล่านั้น ที่มีแต่ซีบีดีและไม่มีทีเอชซีเลยก็ได้
ซึ่งอ้างว่าช่วยลดความกังวล
โดยที่คุณไม่ต้องเมาได้
การเข้าใจว่าผลิตภัณฑ์ใหม่ที่หลากหลายเหล่านี้
มีผลกระทบต่อร่างกายมนุษย์ยังไง
เป็นเรื่องสำคัญ
เพราะกัญชาไม่ได้ไม่เป็นภัยซะทีเดียว
ผลการวิจัยชี้ให้เห็นว่ามันอาจเพิ่มความเสี่ยง ต่อการเป็นโรคจิตเภทและโรคจิตได้
และยังมีอะไรอีกมากมายที่เราไม่รู้ เกี่ยวกับผลกระทบต่อสุขภาพระยะยาว
แต่ดูเหมือนว่าทุกวันก็จะมี
เรื่องราวใหม่ๆ เกี่ยวกับ ความเป็นไปได้ของกัญชาที่จะใช้เป็นยา
อีกการวิจัยพบว่าผู้ที่เจ็บปวดเรื้อรังรายงานว่า
พวกเขาลดการใช้ยาโอปิออยด์ลงได้เยอะมาก
ประสิทธิภาพในการรักษาต้อหิน
และการบรรเทาผลข้างเคียง ของเคมีบำบัดนั้นไม่อาจเทียบได้เลย
คนไข้หลายคนยืนยันว่ากัญชาช่วยได้จริง ในขณะที่ยาอื่นๆ ล้มเหลว การศึกษาเด็ก 120 คน ที่เป็นลมบ้าหมูหายากในสัปดาห์นี้
พบว่าผู้ที่ได้รับซีบีดี ควบคู่ไปกับยามาตรฐานของพวกเขา
มีความถี่ในการชักลดลงเกือบ 40 เปอร์เซ็นต์
ในอีกหลายปีข้างหน้า การตัดต่อพันธุ์พืชชนิดนี้
จะช่วยให้เราปรับการรักษา ที่เป็นไปได้เหล่านั้นตามต้องการได้
และมันจะเปิดโลกใหม่ให้กับวงการยา
เราเคยเปลี่ยนแปลงพืชอย่างยิ่งใหญ่มาแล้ว
ข้าวโพด พีช และแตงโม เคยเป็นผลไม้ขนาดเล็กที่กินไม่ได้มาก่อน
ผ่านไปหลายพันปี เราเพาะพันธุ์มัน ให้ตรงตามความต้องการของเรา
ส่วนต้นกัญชา ผู้เพาะปลูกใต้ดิน ทำให้เกิดการแปลงพันธุ์ที่คล้ายกันนั้น
ในเวลาแค่ไม่กี่ทศวรรษ
และวิศวกรรมเกษตรยุคใหม่ กำลังจะแปลงพันธุ์มันอีกครั้ง
ในประวัติศาสตร์ธรรมชาติ อันยาวนานของต้นกัญชา
ซึ่งดำเนินมาแล้วเป็นพันๆ ปี
และมีช่วงเวลาสูงสุดที่สำคัญมากเหล่านี้
มันกำลังเข้าสู่ยุคใหม่ครับ